CELEX: 62010CN0034
Language: fi
Date: 2010-01-21 00:00:00
Title: Asia C-34/10: Ennakkoratkaisupyyntö, jonka Bundesgerichtshof (Saksa) on esittänyt 21.1.2010 — Oliver Brüstle v. Greenpeace e.V

17.4.2010   
            
            
               FI
            
            
               Euroopan unionin virallinen lehti
            
            
               C 100/19
            
         Ennakkoratkaisupyyntö, jonka Bundesgerichtshof (Saksa) on esittänyt 21.1.2010 — Oliver Brüstle v. Greenpeace e.V
   (Asia C-34/10)
   2010/C 100/29
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesgerichtshof
   
      Pääasian asianosaiset
   
   
      Valittaja: Oliver Brüstle
   
      Valituksen vastapuoli: Greenpeace e.V.
   
      Ennakkoratkaisukysymykset
   
   
               1)
            
            
               Mitä on tulkittava tarkoitettavan direktiivin 98/44/EY (1) 6 artiklan 2 kohdan c alakohdan käsitteellä ”ihmisalkiot”?
               
                           a)
                        
                        
                           Kuuluvatko sen piiriin kaikki ihmiselämän kehitysvaiheet munasolun hedelmöittymisestä alkaen vai edellytetäänkö joidenkin lisäedellytysten täyttymistä, kuten esimerkiksi tietyn kehitysvaiheen saavuttamista?
                        
                     
                           b)
                        
                        
                           Kuuluvatko sen piiriin myös seuraavat eliöt:
                           
                                       1)
                                    
                                    
                                       ihmisen hedelmöittymättömät munasolut, joihin siirretään soluydin kypsästä ihmissolusta;
                                    
                                 
                                       2)
                                    
                                    
                                       ihmisen hedelmöittymättömät munasolut, jotka on kiihdytetty jakautumaan ja kehittymään partenogeneesin avulla?
                                    
                                 
                     
                           c)
                        
                        
                           Kuuluvatko sen piiriin myös kantasolut, jotka on saatu ihmisalkioista alkiorakkulavaiheessa?
                        
                     
         
               2)
            
            
               Mitä on ymmärrettävä tarkoitettavan käsitteellä ”ihmisalkioiden käyttö teollisiin tai kaupallisiin tarkoituksiin”? Kuuluuko sen piiriin kaikenlainen direktiivin 6 artiklan 1 kohdassa tarkoitettu kaupallinen hyödyntäminen, erityisesti myös käyttäminen tieteelliseen tutkimukseen?
            
         
               3)
            
            
               Jääkö tekniikka patentoitavuuden ulkopuolelle direktiivin 6 artiklan 2 kohdan c alakohdan mukaisesti myös silloin, jos ihmisalkioiden käyttö ei kuulu patentoitavaan tekniikkaan, mutta se on tämän tekniikan käytön välttämätön edellytys,
               
                           a)
                        
                        
                           koska patentti koskee tuotetta, jonka valmistaminen edellyttää ensin ihmisalkioiden tuhoamista,
                        
                     
                           b)
                        
                        
                           tai koska patentti koskee sellaista menetelmää, jonka materiaaliksi tarvitaan tällaista tuotetta?
                        
                     
         
      (1)  Bioteknologian keksintöjen oikeudellisesta suojasta 6.7.1998 annettu Euroopan parlamentin ja neuvoston direktiivi 98/44/EY, EUVL L 213, s. 13.